Den Vest-Sjællandske Avis, 1823-05-06
De Rygter, som man havde med sidste Post, om at Sultanens Søn var bortført af Janitscharerne og om den nye Jldebrand i Constantinopel, ere formodentlig usande, da de ikke omtales videre. Man har dennegang derimod faaet de saakaldte officielle Efterretninger fra Constantinopel, nemlig de, som meddeles i den Østerrigske Jagttager; dog naae selv disse ikke længere end til den 26de Marts, hvorfra man allerede med sidste Post havde Beretninger fra denne Stad. De Efterretninger: som den Østerrig, ske Jagttager denne Gang har meddeelt os have deres sædvanlige Characteer; thi de fremstille Tingens Tilstand i Tyrkiet saa gunstig som muelig for Tyrkerne, dog tale de aldeles intet om hvad der foregaaer i Grækenland, saa at man deraf kan slutte sig til, at Grækerne ere bestandig i Held. Den Østerrigske Jagttager beretter nu følgende: Nye Huse opbygges daglig i de afbrændtes Sted; men af meget daarlige Materier. Den afsatte Storveziir har begivet sig til Staden Nicomedia; han nedlagte sin Post fordi han ikke følte sig voxen til den, især da han ved et Ægteskabsskilsmisse havde begaaet et Feilgreb, som giorde ham hans Forretninger ubehagelige; han er en saa redelig Mand, at da han forlod Constantinopel eiede han kun 30 Piastre; men Sultanen har ladet ham udbetale 30,000 Plastere og tillige anviist ham en maanedlig Pension af 15,000 Piastere; den nye Storvezir skal tilligemed Janitschar Agen holde Roligheden vedlige i Constantinopel, og der har ikke let været en Tidspunkt, siger den Øst. J., hvori Janitscharerne have været saa ydmygede og saa lydige som nu. – En Algiersk Tunesisk Escadre, som bestaaer af 24 Krigskibe, Fregatter, Corvetter og Brigger, er seilet til Archiperet, den commanderes af en bekiendt Sørofficeer ved Navn Pepeghi; ved stærke Haandpenge have de faaet mange Christelige Matroser til at tage Tieneste paa Flaaden. Det samme skal være Tilfældet med den Escadre, hvormed Capudan Pascha vil afseile til Archipelet; ogsaa denne skal kun bestaae af smaae Krigskibe og Capudan Pascha vil kun selv begive sig paa en Fregat Paschaen af Ægypten har lovet Porten betydelig Understøttelse. Den Øst. Jagtt. vil dog ikke omtale dem altfor specielt, da den holder dem for overdrevne; men den tilføier, at de Rygter, som vare udbredte om hans troeløse Planer mod Porten ere bestemte falske. Endelig melder dette Blad, at der fra Persisk Side skal være gjort Forslag til Freds-Underhandlinger med Porten og at Porten ønsker at disse maatte blive holdte i Erzerum dette stemmer ikke godt overeens med de Efterretninger, som man har fra Constantinopel, at den Tyrkiske Armee er bleven aldeles slaget af den Persiske ved Erzerum i Begyndelsen af Marts hvorved Tyrkerne have mistet 25,000 Mand, men en anden Beretning fra Constantinopel melder, at Aarsagen til, at Persien vil give efter, er at den Russiske Keiser har allerede dengang, da han var i Verona ladet bortkalde sin Gesandt fra det Persiske Hof, da han var beskyldt for at have i Begyndelsen tilskyndet til den Persiske Krig, saasnart det Persiske Hof blev ved dette Skridt overbeviist om, at den Russiske Keiser vil oprigtig Portens Vel, saa skyndte det sig strax at indlede Fredsunderhandlinger med de Tyrkiske Gesandtere, og man forventer, at Freden vil snart blive sluttet.